

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  **ΔΗΜΟΣ ΚΑΒΑΛΑΣ**  **Διεύθυνση Τεχνικών Υπηρεσιών**  **Τμήμα Μελετών & Έργων**  Ταχυδρομική διεύθυνση: Κ. Παλαιολόγου 4 Ταχυδρομικός κώδικας: 65403  Πληροφορίες: Δρόσος Δρόσος  Τηλέφωνα: 2513500225 & 240  email: ddrosos@kavala.gov.gr,  tecmel@kavala.gov.gr | **Έργο:**  **«ΣΒΑΚ: Κατασκευή υποδομών και διανοίξεις οδών στην περιοχή Περιγιαλίου»** |

**ΤΕΧΝΙΚΗ ΕΚΘΕΣΗ:**

Η παρούσα τεχνική έκθεση αφορά την δεύτερη φάση εργασιών διάνοιξης σε οδικές αρτηρίες σχέδιου πόλης Περιγιαλίου.

Σκοπός του έργου αυτού είναι η διάνοιξη των μεγαλύτερων σε πλάτος οδικών αρτηριών ή των αρτηριών που χαρακτηρίζονται σημαντικές είτε γιατί εξυπηρετούν βασικές υποδομές του Σχεδίου Πόλης είτε γιατί αποτελούν προτεραιότητα λόγω αιτημάτων πολιτών για τις ανάγκες νέων οικοδομικών αδειών στην περιοχή.

Για τις εργασίες του έργου θα υπάρχει απαραίτητα συντονισμός με την ΔΕΥΑΚ ώστε τα προς διάνοιξη τμήματα να εξυπηρετούν και τις δικές της ανάγκες για την τοποθέτηση αγωγών ύδρευσης.

Σκοπός του έργου είναι η παράδοση εδαφικής βάσης σε βάθος περίπου 30 cm κάτω από την ερυθρά όπως αυτή καθορίστηκε από τις εγκεκριμένες μηκοτομές των οδών του ρυμοτομικού σχεδίου, χωρίς ιδιαίτερες απαιτήσεις συμπύκνωσης.

Κύριο αντικείμενο του έργου, θα είναι η απομάκρυνση της βλάστησης και φυτικής γης. Σε δρόμους που θα επιλέξει η Τεχνική Υπηρεσία, θα κατασκευαστεί βάση θραυστού υλικού λατομείου, του ελάχιστου πάχους ώστε να εξασφαλιστεί η υποτυπώδης κυκλοφορία και η αποφυγή επαναφοράς της βλάστησης.

Για τους υπολογισμούς των απαραίτητων ποσοτήτων των εργασιών του έργου χρησιμοποιούνται οι εξής παραδοχές:

* Για την αναγωγή των αποβλήτων εκσκαφών και τη μετατροπή τους από m3 σε ton, χρησιμοποιείται συντελεστής (ειδικό βάρος) ίσος με 1,80 ton/m3 (τα προϊόντα εκσκαφής αποτελούνται κυρίως από χώμα και άμμο).
* Η ελάχιστη εκσκαφή για να εξασφαλιστεί η εκρίζωση της υπάρχουσας βλάστησης, καθορίζεται στα 35cm.
* **Αν το υψόμετρο του υπάρχοντος εδάφους βρίσκεται ψηλότερα από την εγκεκριμένη ερυθρά, η εκσκαφή θα γίνεται σε βάθος 35cm κάτω από την ερυθρά. Αν το υψόμετρο του εδάφους βρίσκεται χαμηλότερα από την ερυθρά, η εκσκαφή θα γίνεται σε βάθος 35cm κάτω από το υψόμετρο του εδάφους.** Με αυτό τον τρόπο εξασφαλίζεται εξασφαλίζονται οι ελάχιστες εκσκαφές για την εκρίζωση της βλάστησης.
* Το μέσο ύψος των δέντρων που θα κοπούν είναι μεταξύ 8 και 12 m. Επιπλέον, προβλέπεται η χρησιμοποίηση κλαδοτεμαχιστή για την μείωση του όγκου και την ευκολότερη διαχείριση των προϊόντων πού προέρχονται από τα κλαδιά των δέντρων που θα κοπούν.
* Μέρος των εκσκαφών που πλεονάζουν ή που δεν είναι κατάλληλα για επανεπίχωση μετά από διαλογή, θα μεταφέρονται σε φορέα διαχείρισης αποβλήτων εκσκαφών. Η απόσταση που λαμβάνεται υπόψη στους υπολογισμούς, είναι 12 km από κέντρο έργο (κεντροβαρικά). Ο υπόλοιπος όγκος των εκσκαφών, θα μεταφέρεται σε μικρή απόσταση 500m κατά το μέγιστο, σε χώρους υποδοχής που ανήκουν σε προσωρινά αδόμητα οικοδομικά τετράγωνα που ανήκουν στον Δήμο Καβάλας για να διατεθούν ως κηπευτικό χώμα. Το ποσοστό των εκσκαφών που μεταφέρεται σε μονάδα επεξεργασίας ΑΕΚΚ, αφορά περίπου το 10% των εκσκαφών που απομακρύνονται.
* Λόγω της ακαταλληλότητας των προϊόντων εκσκαφών, θα απαιτηθεί η προσκόμιση μικρής ποσότητας προϊόντων δανειοθαλάμων, που υπολογίζεται στο 2,5% περίπου του όγκου της απαιτούμενης επανεπίχωσης.

Σημειώνεται ότι το κόστος μεταφοράς των προϊόντων εκσκαφών εντός των ορίων του Σχεδίου Πόλεως Περιγιαλίου (μέγιστη απόσταση 2km) περιλαμβάνεται στο κόστος εκσκαφών και ιδιαίτερα αποζημιώνεται μόνο η μεταφορά σε μονάδα εναλλακτικής διαχείρισης ΑΕΚΚ (με μέση απόσταση μεταφοράς ίση με 12 χιλιόμετρα).

|  |  |  |
| --- | --- | --- |
| Καβάλα- Πέμπτη, 12 Ιανουαρίου 2023 | | |
| ο συντάξας | ο αναπλ. προϊστ. του Τμ. Μ-Έ | Ο Δ/ντής ΤΥ |
| Δρόσος Δρόσος  Πολιτικός Μηχ/κός | Αλέξης Μιχαήλ  Μηχ/κός Περιβάλλοντος | Πρόδρομος Χαραλαμπίδης  Αρχιτέκτων Μηχ/κός |